ประเมินกันดู
เมื่อวันเสาร์ที่ผ่านมา มีการประชุมสมัชชาสหพันธ์ฟุตบอลแห่งเอเชีย ครั้งที่ 29 ที่กรุงกัวลาลัมเปอร์ ซึ่งมีวาระสำคัญที่สมาชิกแต่ละชาติลงคะแนนเลือกตั้งคณะกรรมการส่วนต่างๆ ของเอเอฟซี ซึ่งจะดำรงตำแหน่งเป็นเวลา 4 ปี ช่วงปี 2019-2023 โดยมีผลดังนี้,ประธานเอเอฟซี เชกห์ ซัลมาน บิน อิบราฮิม อัล คาห์ลิฟา จากบาห์เรน ดำรงตำแหน่งอีกสมัย,ส่วนตำแหน่งอื่นขอระบุเป็นประเทศแล้วกัน ผู้แทนเอเอฟซีเป็นกรรมการฟีฟ่า ชาย 5 คน จีน, อินเดีย, ญี่ปุ่น, ฟิลิปปินส์ และกาตาร์ กับผู้หญิง 1 คน จากบังกลาเทศ,รองประธานเอเอฟซีจากโซนต่างๆ เอเชียตะวันตก กาตาร์, เอเชียกลาง อิหร่าน, เอเชียใต้ ปากีสถาน, เอเชียตะวันออกเฉียงใต้ หรืออาเซียน เมียนมา และเอเชียตะวันออก มองโกเลีย,คณะกรรมการบริหารเอเอฟซี ผู้ชาย เอเชียตะวันตก 4 คน อิรัก, เลบานอน, โอมาน และเยเมน/เอเชียกลาง 1 คน อัฟกานิสถาน/เอเชียใต้ 1 คน ภูฏาน/อาเซียน 3 คน ออสเตรเลีย (ถูกจัดอยู่ในโซนนี้), มาเลเซีย และเวียดนาม,คณะกรรมการบริหารเอเอฟซี ผู้หญิง เอเชียตะวันตก ปาเลสไตน์, เอเชียกลาง รอกำหนดวันเลือกอีกครั้ง, เอเชียใต้ บังกลาเทศ, อาเซียน ลาว และ เอเชียตะวันออก เกาหลีเหนือ,ไม่มีคนไทยเข้าไปอยู่ในตำแหน่งใดๆของเอเอฟซี และแน่นอนต้องรวมถึงฟีฟ่าไปด้วย,แม้ว่าการที่ไม่มีคนไทยเข้าไปเป็นกรรมการ ใดๆขององค์กรกีฬาที่เราสังกัดอยู่คือ เอเอฟซี หรือแม้กระทั่งประเทศที่มีตัวแทนของสมาคมกีฬาฟุตบอลของเขา ไปนั่งอยู่ในเอเอฟซี,ก็ไม่ได้หมายความว่า ศักยภาพ ความสามารถ,ในเชิงฟุตบอลของแต่ละชาติ จะขึ้นอยู่กับการมีตำแหน่งหรือไม่ ด้วยไม่เกี่ยวข้องกันโดยตรง,ศักยภาพ ความสามารถ และพัฒนาการในเชิงลูกหนัง ย่อมขึ้นอยู่กับผลการแข่งขัน และอันดับในการจัดต่างๆ ไม่ว่าจะเป็นอันดับโลก หรือเอเชีย กระทั่งอาเซียน อันเป็นตัวชี้วัดสากล,ปัจจุบันไทยแลนด์ของเราอยู่อันดับ 114 ของโลก, เป็นอันดับที่ 20 ของเอเชีย ตามหลังอิหร่าน, ญี่ปุ่น, เกาหลีใต้, ออสเตรเลีย, กาตาร์, สหรัฐอาหรับเอมิเรตส์, ซาอุดีอาระเบีย, จีน, อิรัก, ซีเรีย, อุซเบกิสถาน, เลบานอน, โอมาน, คีร์กีซสถาน, จอร์แดน, เวียดนาม, ปาเลสไตน์, อินเดีย และบาห์เรน ตามลำดับ อ้อ และเป็นที่ 2 อาเซียนต่อจากเวียดนาม,ซึ่งจะพอใจในอันดับที่ออกมาหรือไม่ ก็เป็นความคิดเห็นของแต่ละท่าน,แต่ในส่วนของการเป็นกรรมการในองค์กรหรือไม่นั้น แม้ไม่ได้สะท้อนศักยภาพของทีม แต่ก็สื่อให้เห็นอะไรบางอย่าง โดยเฉพาะการยอมรับและไว้เนื้อเชื่อใจของชาติสมาชิกครอบครัวฟุตบอลเอเชียที่มีต่อเรา,การยอมรับนั้นก็มีหลายปัจจัย ไม่ว่าจะเป็นความรู้ความสามารถในกีฬาฟุตบอล การบริหารจัดการ การพัฒนากีฬาฟุตบอลที่จะขับเคลื่อนองค์กร หรือจะเป็นด้านมนุษยสัมพันธ์ ที่เป็นบุคลิก การวางตัว ความเป็นมิตร เพื่อนบ้านชาติสมาชิกชื่นชม ชื่นชอบ แม้แต่ภาวะผู้นำ ก็อาจจะมีผลต่อการยอมรับได้เช่นกัน,วันนี้ฟุตบอลไทยของเราเป็นอย่างไร พี่ใหญ่ น้องเล็ก หรือหนูน้อยในภูมิภาคนี้ ลองประเมินกันดูครับ,เบี้ยหงาย
เมื่อวันเสาร์ที่ผ่านมา มีการประชุมสมัชชาสหพันธ์ฟุตบอลแห่งเอเชีย ครั้งที่ 29 ที่กรุงกัวลาลัมเปอร์ ซึ่งมีวาระสำคัญที่สมาชิกแต่ละชาติลงคะแนนเลือกตั้งคณะกรรมการส่วนต่างๆของเอเอฟซี
สมัชชาสหพันธ์ฟุตบอลแห่งเอเชีย,กัวลาลัมเปอร์,เอเอฟซี คัพ,สหพันธ์ฟุตบอลแห่งเอเชีย,ฟุตบอลไทย,เรียงหน้าชน,เบี้ยหงาย